পুজোর আগেই ওজন কমাতে চান? আজ থেকেই ডায়েটে যোগ করুন এসব সবজি

কলকাতা: আর মাত্র কয়েকদিনের অপেক্ষা। তারপরই বাঙালির শ্রেষ্ঠ উৎসব দুর্গাপুজো (Durga Puja 2023) । আর দুর্গাপুজো আসলেই শরীর নিয়ে সচেতন হয়ে পড়ে বাঙালি। বাড়ে জিমে ভর্তি হওয়ার হিড়িক। একমাসে রোগা হয়ে যেতে চায় অনেকেই। কিন্তু বাড়তে থাকা পেটের ওজন এক মাস জিমে গিয়ে ব্যায়াম করলে কমিয়ে ফেলা সম্ভব নয়। দিন কয়েকে কীকরে ওজন ঝড়াবেন (Weight Loss)? চিন্তা নেই!  শরীরচর্চার পাশাপাশি নজর দিতে হবে ডায়েটে। নিয়মিত শাকসবজি খেতে। এমন কিছু শাকসবজি রয়েছে যান ওজন কমাতে সাহায্য করে। জেনে নিন পুজোর আগে ওজন কমানোর জন্য কী কী খাবেন।

ব্রকলি- ব্রকলিতে ক্যারোটিনয়েড নামক উপাদান রয়েছে। যা দ্রুত ওজন কমাতে সাহায্য করে। এছাড়াও এতে ভিটামিন সি এবং কে-এর মতো পুষ্টি উপাদানও রয়েছে। এর সঙ্গে রয়েছে ফাইবারও । এতে ক্যালরিও পরিমাণও কম। তাই ব্রকলিও খেতে পারেন। এটি ওজন কমাতে সাহায্য করবে।

বাঁধাকপি- বাঁধাকপিতে ভিটামিন এ, বি, আয়রন, জিঙ্ক, ক্যালসিয়াম, ফসফরাস এবং ম্যাগনেসিয়ামের মতো পুষ্টি উপাদান রয়েছে। বাঁধাকপিও ফাইবারের একটি চমৎকার উৎস। এতেও ক্যালোরি পরিমাণ কম, তাই এটি দ্রুত ওজন কমাতেও সাহায্য করে।

পালং শাক- পালং শাক শরীরের জন্য ভীষণ উপকারী। পালং শাক খেলে দৃষ্টিশক্তি ভাল হয়। এটি রক্তে শর্করার মাত্রা নিয়ন্ত্রণে রাখে। এর পাশাপাশি দ্রুত ওজন কমাতে সাহায্য করবে। পালং শাকে রয়েছে আয়রন, ভিটামিন এ, ক্যালসিয়াম এবং ভিটামিন সি এর মতো পুষ্টি উপাদান। এছাড়াও রয়েছে প্রচুর পরিমাণে ফাইবার। পালং শাকে রয়েছে ফাইবার। এটি কোষ্ঠকাঠিন্যের মতো সমস্যা থেকে মুক্তি দেয়। ওজন কমাতে চাইলে বেশি করে পালং শাক খান।

ক্যাপসিকাম- ক্যাপসিকামে রয়েছে পটাসিয়াম, ফোলেট, ভিটামিন বি৬, সি এবং ই এর মতো পুষ্টিগুণে। এতে ক্যাপসাইসিন নামে একটি উপাদানও রয়েছে, যা মেটাবলিজম রেট বাড়াতে সাহয্য করে।যার সরাসরি যোগ রয়েছে ওজন নিয়ন্ত্রণের সঙ্গে।

ফুলকপি- ফুলকপিতে প্রচুর পরিমাণে ফসফরাস, ম্যাগনেসিয়াম এবং পটাসিয়াম রয়েছে। এতে জলের পরিমাণও বেশি । ফলে ফুলকপি খেলে শরীর হাইড্রেটেড থাকে। এছাড়া এই সবজি খেলে ক্ষুধা নিয়ন্ত্রণে থাকে। ফলে ওজনও কমে দ্রুত।