Talk on Facts | তাপপ্রবাহে ক্ষতি হতে পারেন কিডনিরও! জেনে নিন টক অন ফ্যাক্টসে

ওয়েলকাম টু টক অন ফ্যাক্টস, আপনাদের সঙ্গে আমি অমৃতা।

বেশি জল খেলে তো কিডনি ভালো থাকার কথা। কিন্তু এই তাপপ্রবাহে খুব বেশি ক্ষতিগ্রস্ত হয় কিডনি। হ্যাঁ, এমনটাই বলছেন চিকিৎসকরা। তাপমাত্রা বাড়তে থাকার সঙ্গে সঙ্গে শরীরের ভিতরেও নানা রকম পরিবর্তন হতে থাকে। সোডিয়াম, পটাশিয়াম, ইলেকট্রোলাইট এবং বিভিন্ন অ্যাসিডের ভারসাম্যে গোলমাল হলে, তার প্রভাব পড়ে কিডনির উপর। শরীরে জলের ঘাটতি হলে যেমন কিডনির উপর চাপ পড়ে, তেমন অতিরিক্ত জল খেলেও কিন্তু কিডনি বিগড়ে যেতে পারে। তাহলে কিডনির স্বাস্থ্য ভাল রাখতে গেলে আর কোন কোন বিষয় মাথায় রাখতে হবে?

কিডনির স্বাস্থ্য ভালো রাখার উপায়

১) স্বাস্থ্যকর এবং ব্যালান্স ডায়েট মেনে খাবার খাওয়ার অভ্যাস করুন।
২) গরমে কষ্ট হলেও নিয়মিত শরীরচর্চা করতে হবে।
৩) দেহের ওজন নিয়ন্ত্রণে রাখার চেষ্টা করুন।

আরও পড়ুন: Talk on Facts | রোগা হতে উপোস করে থাকছেন? কী বিপদ ডাকছেন দেখুন

৪) রাতে অন্ততপক্ষে ৭ থেকে ৮ ঘণ্টা ঘুমোনোর চেষ্টা করুন।
৫) মদ্যপানের অভ্যাসে লাগাম টানতে হবে।
৬) উচ্চ রক্তচাপ এবং রক্তে শর্করার মাত্রা নিয়ন্ত্রণ করতে হবে।
৭) সাধারণভাবে সকলকে পর্যাপ্ত জল খেতে বললেও যাঁদের কিডনির সমস্যা রয়েছে, তাঁরা চিকিৎসকের পরামর্শ অনুযায়ী জল কিন্তু মেপে খাওয়ার চেষ্টা করবেন।

এই ইনফর্মেশন কেমন লাগল আমাদের কমেন্ট করে জানান। আর অবশ্যই চোখ রাখুন কলকাতা টিভির ৩টি ফেসবুক পেজে, ইউটিউব, ইনস্টাগ্রাম ও ডিজিটাল ব্রডকাস্ট পার্টনার ডেইলি হান্টে।