Talk on Facts | চড়া রোদে বাঁচতে খাদ্য তালিকায় কী কী থাকবে? জানুন টক অন ফ্যাক্টসে

ওয়েলকাম টু টক অন ফ্যাক্টস (Talk on Facts), আপনাদের সঙ্গে আমি অমৃতা।

অস্বস্তিকর গরম থেকে এখনই রেহাই পাচ্ছে না রাজ্যবাসী। চলতি সপ্তাহে গরমের পারদ আরও চড়বে। কলকাতা-সহ (Kolkata) রাজ্যের বিভিন্ন জেলায় সর্বোচ্চ তাপমাত্রা ২ থেকে ৩ ডিগ্রি সেলসিয়াস পর্যন্ত বৃদ্ধি পাবে, এমনটাই পূর্বাভাস দিল আলিপুর আবহাওয়া দফতর।

চৈত্রের শেষলগ্নে কলকাতাতেই তাপমাত্রা ৪০ ডিগ্রির কাছে পৌঁছে গিয়েছে। এই গরমে সুস্থ থাকতে চিকিৎসকরা বার বার চড়া রোদ এড়ানোর পরামর্শ দিচ্ছেন। কাজের প্রয়োজনে বাইরে বেরোতেই হচ্ছে। এই চড়া রোদে বাইরে সুস্থ থাকতে খাদ্যাভ্যাসে কী কী বদল আনা জরুরি দেখে নেওয়া যাক।

গরমে খাদ্যাভ্যাসে কী কী বদল আনা জরুরি

আরও পড়ুন: Talk on Facts | Covid | Lungs | বাড়ছে করোনা, রাখতে হবে ফুসফুসের বাড়তি খেয়াল

* গরমে সুস্থ থাকতে বেশি করে জল (Water) খান
* সুস্থ থাকতে শরীরের আর্দ্রতা (Humidity) বজায় রাখা জরুরি। তাই বাইরে বেরোলেই সব সময়ে সঙ্গে রাখুন জলের বোতল
* ওআরএস, (ORS) নুন-চিনির জল রাখতে পারলে আরও ভালো
* এই সময়ে তেল-মশলাদার খাবার একেবারেই খাবেন না
* রোজের খাদ্যতালিকায় রাখুন শাকসবজি, ডাবের জল (Coconut Water), ফল, ফলের রস (Fruit Juice), ঠান্ডা ঘোল
* সাময়িকভাবে স্বস্তি পেতে নরম পানীয়, রাস্তার ধারের রঙিন সরবত এড়িয়ে চলুন
* চা-কফির প্রতি আসক্তি আছে? ক্যাফিন যুক্ত পানীয় এই সময়ে যথাসম্ভব এড়িয়ে চলুন
* গরম মানেই ফলের মরশুম। সবরকম ফল খাওয়াই যায়। তবে শসা, তরমুজ, আনারসের মতো জল জাতীয় ফল বেশি করে খান
* পুদিনা পাতা শরীর ঠান্ডা রাখতে দারুণ সাহায্য করে। তাই গরমে সুস্থ থাকতে খেতে পারেন পুদিনা পাতার রস কিংবা চাটনি
* শরীর ঠান্ডা রাখতে মৌরিও দারুণ কাজ করে। সকালে উঠে খেতে পারেন মৌরি ভেজানো জল
* গরমে শরীর ঠান্ডা রাখতে দইয়ের জুড়ি মেলা ভার। সকালে হোক বা দুপুর, পাতে অবশ্যই টক দই রাখুন

আমাদের টক অন ফ্যাক্টস কেমন লাগছে অবশ্যই কমেন্ট করে জানান। আর টক অন ফ্যাক্টস দেখতে চোখ থাকুক কলকাতা টিভি অনলাইন, ইউটিউব, ২টো ফেসবুক পেজ, ইনস্টাগ্রাম আর এই শো-এর ডিজিটাল ব্রডকাস্ট পার্টনার ডেইলি হান্টে।